Eesti Puhkpillimuusika Ühingu juhatuse koosolek 5. juunil 2013 kell 10.00-13.00 Paides. 

Kohal: Harry Illak, Bert Langeler, Peeter Änilane, Jüri Takjas, Andres Avarand ja Valdo Rüütelmaa

Puudus Kaido Kivi (tervislikel põhjustel).

Päevakord:

Eelnevate juhatuse koosolekute protokollide ülevaatamine ja kinnitamine.
Harry Illak: Kõik otsused ja protokollid tuleb juhatuse liikmetel kinnitada digitaalallkirjaga. Juhatuse enamus peab andma allkirja, siis on kinnitatud. Vähemalt 4 juhatuse liiget peavad allkirjastama.
Otsus: Peale EPÜ juhatuse koosolekut toimub protokolli arutelu ja siis juhatuse esimees saadab protokolli kõigile kinnitamiseks.

Millega oleme viimase poole aasta jooksul tegelenud?
Jüri Takjas: Sain Valdolt nimekirja EPÜsse kuuluvate orkestrite kohta. Orkestrid on olemas maakondade kaupa.
A. Avarand: Eestis puudub muusikakriitika. Puuduvad kriitikud, kes kirjutavad puhkpillimuusikast. Vajadus tõhustada puhkpillimuusika alast infoliikumist.   
Bert Langeler: Kontakt on olnud CISMiga ja festivalile Võsu Viis on oodata mitut lektorit väljaspoolt Eestit.
Peeter Änilane: Noorteorkestrite koostöö osaliselt toimib ja osaliselt ei toimi.

EPÜ 10
Valdo Rüütelmaa: Ootan ideesid, et EPÜ sünnipäeva tähistada ja kontsert läbi viia. Ajaliselt läheb ettevalmistamisega juba kiireks. Broneerisin Estonia Kontserdisaali 19. oktoobriks 2013.
Raamatumaterjalidest 50% on laekunud.
Andres Avarand: Vaja oleks leida õhtujuht. 
Otsus: Juhatus volitab Valdo Rüütelmaad esitama 10. aastapäeva kontserdi plaani.

EPÜle edastatud teated, väljastatud info.
Otsus: EPÜsse saabuv  ja ühingust väljastatud info peab olema kõigile juhatuse liikmetele kättesaadav ja kirjad ning otsused registreeritud. Tunnustused ja aukirjad peavad olema fikseeritud aruandlikus vormis.
 
Mis saab suhetest CISMiga?
Bert Langeler: CISM soovib CISMi aastakoosolekut teha Eestis. Kas meie soovime seda Eestisse? Võib tulla ca 35 inimest. Ise tasuvad öömaja, toitlustuse ja sõidu. Toimuks 3.-5. oktoobril 2014 Tallinnas. 
Otsus: Lähetada sel aastal Bert Langeler CICMi konverentsile. Bert saab volitused pidada EPÜ nimel läbirääkimisi CISMi aastakoosoleku pidamiseks 2014 Eestis.  

Ülesanded teiseks poolaastaks.
A. Avarand: Repertuaaritoimkond ei toimi. Tuleb midagi ettevõtta.
H. Illak: Tuleb otsustada millega tegeleb repertuaaritoimkond.
Peeter Änilane: Noorteorkestrite toimkonna tööd peab tõhustama.

V. Rüütelmaa: EPÜ noodikogu vajab inventuuri tegemist. Vaja oleks abilisi.
Bert Langeler: Võibolla saaks kaasata üliõpilasi. Välismaal küsitakse palju Eesti puhkpillimuusika kohta. Ei ole kuskilt võimalik saada.
H. Illak: Repertuaaritoimkonnale ülesandeks teha, millised Eesti puhkpillimuusika teosed on kirjastatud ja kellele kuuluvad õigused.

Otsused: 
1. Moodustada EPÜ liikmete andmebaas – Jüri Takjas
2. Ettevalmistada loodava repertuaaritoimkonna tegevusjuhis - Andres Avarand

Kuidas muuta FB tõhusamaks, kuidas edasi EPÜ kodulehega?
H. Illak: Facebook on hakanud päris hästi toimima. Laikinuid 22.mai seisuga 96. Suur osa sisust on kontserdite kuulutused. Probleemid: vähe sisulisi kommentaare, osa administraatori õigustes toimetajaid laigivad ja kommenteerivad administraatori rollis.
Hea kui oleks rohkem Facebookis kommentaare enda nime alt. Oleks vaja üles panna kõik EPÜ liikmed kodulehele koos pildiga. Tuleks luua kodulehele orkestrijuhtide leheküljed. Teha kodulehele rubriik „dirigendid“.
V. Rüütelmaa: Tuleks maha võtta aegunud VOPi koduleht, kus on vananenud informatsioon VOPi kohta.
Otsused: 
1. Harry Illak võtab maha VOPi aegunud kodulehe internetist.
2. Valdo Rüütelmaa teavitab orkestrijuhte, et kasutame EPÜ 10 raamatu jaoks saadetud materjale orkestrijuhtide lehekülgede tegemisel. Kes soovib muuta tekstis midagi, peab teavitama EPÜd.

Puhkpillimuusika arengukavast. 
A. Avarand: Võtame eeskujuks Kooriühingu arengukava.
H. Illak: Arengukava koostamiseks lepitakse kokku teatud suunad. Kirjutan üles arengukava põhiküsimused.
Otsus: Esialgu on planeeritud, et 24. augustil 2013 koguneb arengukava töögrupp. Kas koguneb juhatus või saame kokku kutsuda laiendatud koosoleku selgub siis kui saame teada rahataotluse vastuse koosoleku läbiviimiseks. Harry Illak kirjutab üles arengukava põhipunktid. 

Kooriühingu erakorraline volikogu 17. juuni
Otsus: Kooriühingu volikogul esindavad EPÜd Harry Illak, Andres Avarand, Valdo Rüütelmaa, Riho Sild ja Triin Viljus.

Koosolekut juhatas Harry Illak

Koosolekut protokollis Valdo Rüütelmaa